CELEX: 62014TN0573
Language: mt
Date: 2014-07-31 00:00:00
Title: Kawża T-573/14: Rikors ippreżentat fil- 31 ta’ Lulju 2014 – Polyelectrolyte Producers Group u SNF vs Il-Kummissjoni

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/45
            
         Rikors ippreżentat fil-31 ta’ Lulju 2014 – Polyelectrolyte Producers Group u SNF vs Il-Kummissjoni
   (Kawża T-573/14)
   2014/C 409/66
   Lingwa tal-kawża: l-Ingliż
   
      Partijiet
   
   
      Rikorrenti: Polyelectrolyte Producers Group (Brussell, il-Belġju) u SNF SAS (Andrézieux Bouthéon, Franza) (rappreżentanti: R. Cana u A. Patsa, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla l-att ikkontestat minħabba li jistabbilixxi limitu ta’ konċentrazzjoni fiss ta’ 100 ppm għall-monomeri residwi;
            
         
               —
            
            
               tikkundanna lill-konvenuta għall-ispejjeż tal-proċedura.
            
         
      Motivi u argumenti prinċipali
   
   Permezz tar-rikors tagħhom, ir-rikorrenti jitolbu l-annullament, minn naħa, tad-Deċiżjoni tal-Kummissjoni 2014/256/UE, tat-2 ta’ Mejju 2014, li tistabbilixxi l-kriterji ekoloġiċi għall-għoti tal-Ekotikketta tal-UE għal prodotti tal-karta ttrasformata (1).
   Insostenn tar-rikors tagħhom, ir-rikorrenti jinvokaw tliet motivi.
   
               1.
            
            
               L-ewwel motiv ibbażat fuq ksur tar-Regolament dwar l-Ekotikketta tal-UE (2) sa fejn il-Kummissjoni stabbilixxiet limitu ta’ konċentrazzjoni fiss ta’ 100 ppm għall-monomeri residwi taħt it-Taqsima (e) tal-Kriterju 1(B)(B3) tal-Anness tad-deċiżjoni kkontestata. Ir-rikorrenti jsostnu li r-rekwiżiti stabbiliti fl-imsemmija taqsima:
               
                           —
                        
                        
                           jiksru l-Artikolu 6(3) ta’, u l-Anness I tar-Regolament dwar l-Ekotikketta tal-UE peress li dawn ma humiex iddeterminati fuq bażi xjentifika;
                        
                     
                           —
                        
                        
                           jiksru l-Artikolu 6(1) ta’, u l-Anness I tar-Regolament dwar l-Ekotikketta tal-UE peress li dawn ma jiħdux inkunsiderazzjoni l-iktar għanijiet strateġiċi tal-UE riċenti fil-qasam tal-ambjent;
                        
                     
                           —
                        
                        
                           jiksru l-Artikolu 6(3)(b) tar-Regolament dwar l-Ekotikketta tal-UE peress li l-fattibbiltà tagħhom ma ġietx ikkunsidrata mill-Kummissjoni.
                        
                     
         
               2.
            
            
               It-tieni motiv ibbażat fuq ksur tal-obbligu ta’ motivazzjoni u tal-prinċipji ta’ ugwaljanza u ta’ proporzjonalità peress li d-deċiżjoni kkontestata:
               
                           —
                        
                        
                           ma fiha ebda indikazzjoni jew spjegazzjoni dwar ir-rekwiżiti stabbiliti fit-Taqsima (e) tal-Kriterju 1(B)(B3);
                        
                     
                           —
                        
                        
                           tittratta sew sitwazzjonijiet differenti bl-istess mod u kif ukoll tittratta l-istess sitwazzjonijiet b’mod differenti mingħajr ma tali diskriminazzjoni tkun ġustifikata b’mod oġġettiv;
                        
                     
                           —
                        
                        
                           ma hijiex neċessarja għall-kisba tal-għanijiet imfittxija u jeżistu miżuri inqas onerużi.
                        
                     
         
               3.
            
            
               It-tielet motiv ibbażat fuq ksur tad-dmir ta’ amministrazzjoni tajba tal-Kummissjoni peress li hija ma eżaminatx bir-reqqa u b’mod imparzjali l-fatturi u ċ-ċirkustanzi rilevanti kollha meta adottat id-deċiżjoni kkontestata.
            
         
      (1)  ĠU 2014 L 135, p. 24. Notifikata bid-dokument C(2014) 2774.
   
      (2)  Regolament (KE) Nru 66/2010 tal-Parlament Ewropew u tal-Kunsill, tal-25 ta’ Novembru 2009, dwar skema ta’ Ekotikketta tal-UE (ĠU L 27, p. 1).